Скласці рэестр пабудоў, а старшыня сельвыканкама сёння дакладна ведае гісторыю кожнай пабудовы, – гэта аснова справы, але не самая складаная. Матэрыяльных затрат, і немалых, патрабуе ўся астатняя работа. Параф’янаўскі сельсавет з’яўляецца прыкладам таго, які вынік можна атрымаць, калі ёсць узаемаразуменне паміж мясцовай уладай і прадпрыемствам. Дзякуючы тандэму: старшыня сельвыканкама Г.І. Азарэвіч, былы дырэктар ААТ “Докшыцкі райаграсэрвіс” М.І. Шульгат, а зараз яго не менш дастойны пераемнік В.М. Васюковіч, стала дагледжанай вёска Паляне, агульны выгляд якой псуе толькі былое пажарышча. І яго б да гэтага часу ўбралі, але рэшткі хаты толькі нядаўна разабрала спадчынніца. Апошнюю “шліфоўку” праводзіць райаграсэрвіс у Балтрамееўцах, дзе ён разабраў 5 хат, закапаў 6 падмуркаў, высек, раскарчаваў садоў і кустоў на плошчы каля 3 гектараў, якія да восені будуць абараны.